**Mimas**| Mimas, seperti diambil gambarnya oleh Cassini pada tahun 2005 (NASA) |
| Penemuan |
| Dijumpai oleh | William Herschel |
| Ditemui pada | 17 September 1789 |
| Ciri-ciri orbit |
| Paksi separa major | 185,404 km |
| Keesentrikan | 0.0202  Diarkibkan 2005-03-09 di Wayback Machine |
| Tempoh Orbit | 0.9424218 d  Diarkibkan 2005-03-09 di Wayback Machine |
| Kecondongan | 1.51° (pada Garis Khatulistiwa Zuhal) |
| Is a satelit | Zuhal |
| Ciri-ciri fizikal |
| Diameter purata | 397.2 km(418.2×392.4×382.8 km)
(0.0311 Earths) |
| Keluasan permukaan | ~1,990,000 km2 |
| Isi padu | ~32,900,000 km3 |
| Jisim | 3.84×1019 kg
(6.4×10-6 Bumi) |
| Ketumpatan purata | 1.17 g/cm3 |
| Graviti permukaan | ~0.065 m/s2 |
| Halaju lepas | ~0.16 km/s |
| Tempoh putaran | segerak |
| Senget paksi | zero |
| Albedo | 0.77 |
| Suhu permukaan | 

| minimum | min | maksimum |
| --- | --- | --- |
|  ? K | ~64 K |  ? K |

 |
| Atmosfera | tiada |

**Mimas** *(mye'-məs,* IPA /ˈmaɪməs/, bahasa Greek: *Μίμᾱς,* kadangkala *Μίμανς)* ialah satu bulan Zuhal yang ditemui pada tahun 1789 oleh William Herschel. Ia dinamai sempena Mimas, anak kepada Gaia dalam mitologi Yunani, dan juga telah dirangka sebagai **Zuhal I**.

Nama
----

Nama "Mimas" dan nama-nama kesemua tujuh satelit Zuhal yang diketahui telah dicadangkan oleh anak lelaki John Herschel dalam karya 1847nya, *Keputusan-keputusan Pencerapan Astronomi yang dibuat di Tanjung Harapan*

Menurut terbitan Liddell dan Scott *Greek-English Lexicon,* bentuk adjektif Mimas/Mimans ialah *Mimantean* (kata namanya ialah *Mimantis,* Greek *Μῑμάντις).* Secara praktikalnya, peminjaman perkataan Inggeris seperti *Mimasian* dan *Mimian* kerap dilihat, tetapi selalunya penulis-penulis menggunakan frasa '*of Mimas*'.

Ciri-ciri fizikal
-----------------

Ketumpatan rendah Mimas (1.17) menandakan yang kebanyakan daripadanya terdiri daripada ais batu dengan sedikit jumlah batu. Disebabkan tindakan kuasa pasang surut ke atasnya, bulan ini tidak sfera sepenuhnya; paksi terpanjangnya adalah 10% lebih panjang berbanding dengan paksi terpendeknya. Bentuk agak bujur telur Mimas jelas kelihatan dalam gambar-gambar terkini daripada kapal *Cassini*.

Mimas, diambil oleh *Cassini*, jelas berbentuk bujur telur Mimas, berlatarbelakangkan latitud-latitud utara Zuhal
Fail:Mimas1.jpgMimas adalah satu bulan berdiameter 247 batu. Paparan Mimas yang jelas kelihatan ialah sebuah kawah hentaman yang tersangat besar sejauh 130 km untuk menyeberanginya, dinamakan Herschel sempena orang yang menjumpai bulan ini. Diameter Herschel ialah hampir satu pertiga diameter bulan itu sendiri; dindingnya ialah beranggaran 5 km tinggi, sebahagian daripada dasarnya berukuran 10 km dalam, dan puncak tengahnya menjulang 6 km daripada dasar kawah. Jikalau terdapat sebuah kawah yang berskala serupa di bumi ia lebih daripada 4,000 km diameternya, lebih lebar daripada Kanada. Hentaman yang membentuk kawah ini seharusnya hampir menghancurkan Mimas: rekahan boleh dilihat di sebelah Mimas yang bertentangan yang mungkin berpunca daripada gelombang kejutan kesan daripada hentaman yang bergerak melalui badan bulan ini.

Permukaannya penuh dengan kawah-kawah hentaman yang kecil, tetapi tiada satu pun yang saiznya menghampiri Herschel. Sungguhpun Mimas dipenuhi dengan kawah-kawah, kawah ini tidak sekata. Kebanyakan permukaaan dipenuhi dengan kawah-kawah yang berdiameter lebih besar daripada 40 km, tetapi di kawasan kutub selatan, kawah-kawah yang berukuran lebih daripada 20 km adalah sangat kurang bilangannya. Keadaan ini mencadangkan bahawa terdapat proses tertentu yang memindahkan kawah-kawah yang lebih besar dari kawasan ini.

Saintis-saintis secara rasminya mengenal pasti dua jenis ciri-ciri geologi di Mimas: kawah-kawah dan lurah-lurah. 

*Sila lihat:Senarai ciri-ciri geologi di Mimas.*

Mimas bertanggungjawab melenyapkan bahan-bahan dari Bahagian Cassini, jurang antara dua cincin Zuhal yang terlebar, Cincin A dan Cincin B.

Mimas dalam fiksyen dan filem
-----------------------------

Mimas seolah-olah meyerupai Death Star, sebuah stesen angkasa lepas dalam filem *Star Wars*
* Perbandingan telah dibuat antara rupa Mimas dan rupa Death Star daripada filem *Star Wars* (lihat gambar). Persamaan ini hanyalah satu ketidaksengajaan, kerana gambar Mimas belum diambil hinggalah tiga tahun selepas filem ini dikeluarkan; oleh kerana persamaan inilah menyebabkan Mimas kadangkala dipanggil "bulan *Death Star*".
* Dalam novel-novel Rob Grant dan Doug Naylor yang berdasarkan sitkom mereka *Red Dwarf*, Mimas ialah tapak sebuah stesen angkasa lepas yang besar dan sesak di mana Dave Lister mengambil cuti untuk melupakan teman wanitanya yang meninggalkan beliau Kristine Kochanski, membela kucing, melarikan diri sebagai seorang pelarian dan memulakan pengambaraaan beliau di atas Red Dwarf. Kedua-dua buku dan sitkom memberitahu tentang makanan tempatan di situ iaitu "*Mimean Bladderfish*".
* Sebuah episod *Star Trek: The Next Generation* menonjolkan Mimas sebagai stesen pengosongan di mana empat kadet Starfleet, termasuk Wesley Crusher, bertolak selepas kapal angkasa mereka berlanggar.
* DaIam novel tahun 1958 *Lucky Starr and the Rings of Saturn* (Salah satu siri remaja opera angkasa lepas Lucky Starr karya Isaac Asimov yang terkenal, yang mana pada mulanya diterbitkan di bawah nama pena Paul French) hero, mengetahui bahawa Mimas ialah hampir kesemuanya ais, mengemudi kapal angkasanya ke arah pelanggaran dengan Mimas, mencairkan permukaan Mimas dengan senjatanya, dan akhir sekali menyorokkan kapal angkasanya di bawah air untuk melarikan diri daripada musuh beliau, orang-orang dari Sektor Sirius.

Pautan luar
-----------

* Laman Misi Cassini - Mimas
* Journal gambar-gambar asal daripada Cassini
* Persatuan Planet-Planet: Mimas
* Sembilan Planet-Planet - Mimas
* Pemandangan-Permandangan Sistem Suria - Mimas

*(Pemandu arah satelit semula jadi Zuhal) | **Mimas** | Enceladus | ...*
Templat:Saturn Full Footer

1. ↑  Posible océano secreto descubierto en la luna Mimas de Saturno Infoterio Noticias | Ciencia y Tecnología. (Spanish).